Կլոդ Ժոզեֆ Վեռնե

**Կլոդ Ժոզեֆ Վեռնե** (, ), ֆրանսիացի նկարիչ։

Նկարիչ Կառլ Վերնեի հայրը։

## Կենսագրություն
Կլոդ Վերնեն ծնվել է Ավինյոնում։ Տասնչորս տարեկան հասակից օգնել է հորը՝ դեկորատիվ նկարիչ Անտուան Վերնեին (1689–1753): Հռոմում սովորել է նկարիչ Բերնարդինո Ֆերջոնիի արվեստանոցում։ 1734 թվականին հեռացել է Հռոմից՝ ուսանելու լանդշաֆտային նկարիչների ու ծովանկարիչների մոտ։

Աստիճանաբար Վերնեն ներգրավվել է Հռոմի գեղարվեստական միջավայրում։ Որոշակի ավանդական դիզայնի օգնությամբ մթնոլորտի բնական հետևանքները նա մատուցում է անսովոր գեղանկարչական արվեստի միջոցով։ Թերևս, ոչ մի լանդշաֆտային նկարիչ կամ ծովանկարիչ մարդկային կերպարը նման ամբողջականությամբ որպես տեսարանի մաս չի պատկերել։ Վերնեի նկարչության վրա մեծ ազդեցություն է ունեցել իտալացի նկարիչ, ճարտարապետ Ջիովանի Պաոլո Պանինին։ Վերնեի աշխատանքների թեման բնությունն է՝ ոչ սենտիմենտալ կամ հուզական։

Ողջ կյանքի ընթացքում Վերնեի ոճը կայուն է մնացել։ Նրա աշխատանքների ներդաշնակցությամբ զուգորդվող մթնոլորտային ազդեցությունները հիշեցնում են Կլոդ Լորենի գործերը։

Շուրջ 20 տարի Վերնեն ապրել է Հռոմում՝ ստեղծելով նավահանգստային, փոթորկոտ, հանգիստ, լիալուսնով, կետելով տեսարաններ։ Հռոմում Մանգլարդը սովորել է Բերնարդինո Ֆերգիոնիի և Ադրիեն Մանգլարդի հետ։ Հայտնի է եղել հատկապես անգլիացի ազնվականների շրջանակներում, որոնց մեծ մասը մասնակցել են «Մեծ ճամփորդությանը»։ 1745 թվականին Վերնեն ամուսնացել է անգլուհու հետ։ 1753 թվականին նրան կանչել են Փարիզ, որտեղ թագավորական հրամանով ստեղծել է ֆրանսիական նավահանգիստների շարքեր (գտնվում են Լուվրում, Ազգային ծովային թանգարանում)։ Նրա հայտնի ստեղծագործություններից է «Նավահանգիստ Ռոշֆորում» (1763, Ազգային ծովային թանգարան) կտավը։

1757 թվականին Վերնեն նկարել է չորս նկարների շարքը՝ «Օրվա չորս ժամանակները»։

Իր գործունեության ընթացքում նա շարունակ անդրադարձել է իտալական թեմաների («Ծովափի կետ», Լոնդոնի ազգային պատկերասրահ)։ Հռոմ վերադառնալով՝ դարձել է Ակադեմիայի անդամ։ 1746 թվականից մասնակցել է ցուցահանդեսների։

Աշխատանքներից գտնվում են նաև Հայաստանի ազգային պատկերասրահում («Նավահանգիստը գիշերով. Ձկնորսները ծովափին», «Ծովային տեսարան», «Փոթորիկ ծովի վրա»)

## Պատկերասրահ

Dieppe 1765.jpg|«Տեսարան Դեպից»
Claude-Joseph Vernet - The four times of day- Night - Google Art Project.jpg| «Գիշերը»
Claude-Joseph Vernet - Nuit- Scène côte méditerranéenne avec les pêcheurs et les bateaux.jpg|«Միջերկրական գիշեր»
Italian Landscape by Claude Joseph Vernet 1738.JPG|«Իտալական բնապատկեր», 1738
Vernet, Claude Joseph - Seaport by Moonlight - 1771.JPG|«Նավահանգիստը լիալուսնով ողողված»
Shipwrec-vernet.jpg|«Նավաբեկություն», 1759 
Claude-Joseph Vernet - A Storm on a Mediterranean Coast - Google Art Project.jpg|«Միջերկրական ափի փոթորիկ»
Louis-Michel van Loo 003.jpg|*Sebastião José de Carvalho e Melo, Marquis of Pombal* 1767, Լիսաբոնի քաղաքային թանգարան 
Claude-Joseph Vernet - A Calm at a Mediterranean Port - Google Art Project.jpg|«Հանգիստ միջերկրական նավահանգստում», 1770-1780
Image:Claude-Joseph Vernet - Landscape with Waterfall and Figures - Walters 372411.jpg|«Ջրվեժով և ֆիգուրներով բնապատկեր», 1768 


## Ծանոթագրություններ

## Արտաքին հղումներ
*Life and works of Vernet (Théodore Gégoux art gallery)
*C. J. Vernet online (Artcyclopedia)

Կատեգորիա:Ֆրանսիացի արվեստագետներ
Կատեգորիա:Ֆրանսիացի գրաֆիկներ
Կատեգորիա:Ֆրանսիացի դիմանկարիչներ
Կատեգորիա:Ֆրանսիացի նկարիչներ
Կատեգորիա:Ֆրանսիացի փորագրիչներ